 Waxaan aad ugu mahadcelinayaa niman badan oo siyaasiyiin ahaa iyo niman salaadiin ahaa, oo eegayey oo mar walba isha ku hayey Shirka, oo danta qaranka iyo danta Somaliland aad u danaynayey, iyaga ayaana mar walba ku hagaagayey inuu Shirku aanu ka baydhin dariiqiisi saxda ahaa, qodobada Shirka ka soo baxay ee Beeshu ku cabatay waxa ka mid ahaa, in kooto cid loo xidhay, in Ganacsiga cid loo xidhay, Xukuumadda Muuse Biixina waxay gabigeeduba jirtay ilaa lix bilood, haddii kooto cid loo xidhay, haddii musuq dhacay, iyo haddii Ganacsi cid lagu naas nuujinayey, wakhtigii Xukuumaddii Axmed Siillaanyo ayey dhacday, beesha Garxajisna maalin kamay hadal, waxaana qabaa in qodobkaasi aanu ahayn qodob munaasiba, haddii kooto cid loo xidhanaya Barlamaanka ayey Shuruucda dalku soo mari jirtay, waxaana Guddoomiye ka ahaa Barlamaanka Cabdiraxmaan Cirro, qodob kale ee Axdi Qaramadeedka, waxaan leeyahay dalku Dastuur buu leeyahay, Somaliland-na waa Dawlad taagan, axdi qarameed dib loogu noqonayaana ma jirto, haddii ay saamiga Xukuumadda noqotana Kursiga ugu muhiimsan ee Xukuumadda waxa ku fadhida Beesha Garxajis, oo gacanta ku haya, kuraastana si cadaaliya ayaa loo qaybiyey. 